Document ID: /roh_data/filtered/swiss_laws_in_ROHinterleaved.jsonl.gz/4690

This text was translated from DE into Rumantsch Grischun.

Die Stimmabgabe bei Wahlen in der Bundesversammlung ist geheim. Gewählt sind diejenigen Personen, deren Name auf mehr als der Hälfte der gültigen Wahlzettel steht. Für die Bestimmung des absoluten Mehrs nicht gezählt werden die leeren und die ungültigen Wahlzettel. Erreichen mehr Kandidierende das absolute Mehr, als Sitze frei sind, so scheiden diejenigen mit den kleineren Stimmenzahlen als Überzählige aus.

La votaziun tar elecziuns en l’Assamblea federala è secreta. Elegidas èn quellas persunas, da las qualas il num stat sin dapli che la mesadad dals cedels electorals valaivels. Per eruir la maioritad absoluta na vegnan betg resguardads ils cedels electorals vids ed ils cedels electorals nunvalaivels. Sch’il dumber dals candidats che cuntanschan la maioritad absoluta è pli grond ch’il dumber dals sezs libers, vegnan exclusas quellas persunas che han survegnì las pli paucas vuschs.